## Odluka Agencije za elektroničke medije klasa: 612-12/14-02/0009, urbroj: 567-06-14-02 od 30. srpnja 2014.

### NN 97/2014 (6.8.2014.), Odluka Agencije za elektroničke medije klasa: 612-12/14-02/0009, urbroj: 567-06-14-02 od 30. srpnja 2014.

AGENCIJA ZA ELEKTRONIČKE MEDIJE

1944

Vijeće za elektroničke medije u sastavu Mirjana Rakić, predsjednica Vijeća, Damir Hajduk, zamjenik predsjednice Vijeća te Suzana Kunac, Alemka Lisinski, Vesna Roller, Gordana Simonović i Robert Tomljenović kao članovi Vijeća, na temelju članka 69. stavka 1. podstavka 1. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 131/13), a temeljem Obavijesti o namjeri davanja koncesija za obavljanje djelatnosti pružanja medijskih usluga radija br. 04/14 (»Narodne novine« broj 88/14) na 34-14 sjednici održanoj 30. srpnja 2014., donijelo je sljedeću

ODLUKU

I. Poništava se dio Obavijesti o namjeri davanja koncesija za obavljanje djelatnosti pružanja medijskih usluga radija br. 04/14 od 21. srpnja 2014., klasa: 612-12/14-02/0009, urbroj: 567-06-14-01 objavljena u »Narodnim novinama« broj 88 od 23. srpnja 2014. godine, u dijelu za davanje koncesije za obavljanje djelatnosti pružanja medijskih usluga radija, Tablica 1., redni broj 3., na području Otoka Hvara (L-HV); 94,7 MHz; 95,4 MHz; 100,6 MHz.

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 73. Zakona o elektroničkim medijima (»Narodne novine« broj 153/09, 84/11, 94/13 i 136/13 – dalje: ZEM), Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 131/13), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti (HAKOM), Vijeće za elektroničke medije je objavilo Obavijest o namjeri davanja koncesija za obavljanje djelatnosti pružanja medijskih usluga radija br. 04/14 od 21. srpnja 2014., klasa: 612-12/14-02/0009, urbroj: 567-06-14-01 objavljenu u »Narodnim novinama« broj 88 od 23. srpnja 2014. godine. U tablici 1. pod rednim brojem 3. objavljen je dio obavijesti za obavljanje djelatnosti pružanja medijskih usluga radija za područje Otoka Hvara (L-HV); 94,7 MHz; 95,4 MHz; 100,6 MHz.

Naknadnim uvidom u navedenu obavijest te dokumentaciju za nadmetanje utvrđeno je kako su u tehničkoj podlozi koju je utvrdila Hrvatska regulatorna agencija za mrežne djelatnosti (HAKOM) omaškom navedene i dvije frekvencije koje trenutno nisu slobodne.

Kako je razvidno da dvije frekvencije ne predstavljaju slobodne, međunarodno usklađene frekvencije koje bi mogle biti dijelom Obavijesti o namjeri davanja koncesija za obavljanje djelatnosti pružanja medijskih usluga radija, a odredbom članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija propisano je kako će Vijeće donijeti odluku o poništenju nadmetanja ili dijela nadmetanja ako se prije isteka natječajnog roka utvrdi da se dokumentacija mora bitno mijenjati, odlučeno je kao u izreci.

UPUTA O PRAVNOM LIJEKU

Protiv ove odluke nije dopuštena žalba ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/14-02/0009

Urbroj: 567-06-14-02

Zagreb, 30. srpnja 2014.

Agencija za elektroničke medije

Vijeće za elektroničke medije

Mirjana Rakić, v. r.

Odluka, NN 97/2014-1944